**ԱՐՁԱՆԱԳՐՈՒԹՅՈՒՆ**

**«Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին**

«Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-իհամաձայնագրի (այսուհետ՝ Համաձայնագիր) մասնակից պետությունների կառավարությունները, այսուհետ՝ Կողմեր,

**համաձայնեցին հետեւյալի մասին.**

**Հոդված 1**

Պայմանների, արտադրական եւ տեխնոլոգիական գործողությունների ցանկում, որոնց կատարման դեպքում ապրանքը համարվում է ծագած այն երկրից, որտեղ դրանք տեղի են ունեցել (Համաձայնագրի անբաժանելի մաս կազմող՝ Ապրանքների ծագման երկրի որոշման կանոնների 1-ին հավելվածում), կատարել հետեւյալ փոփոխությունները.

|  |  |  |  |  |
| --- | --- | --- | --- | --- |
| 1. ԱՏԳ ԱԱ «1504-1506 00 000» ծածկագրով տողը շարադրել հետեւյալ խմբագրությամբ. | | | | |
| 1504-1506 00 000 | | Ձկան կամ ծովային կաթնասունների ճարպեր, յուղեր եւ դրանց զտամասերը` չռաֆինացված կամ ռաֆինացված, սակայն առանց քիմիական կազմի փոփոխման. ճարպաքրտինք եւ դրանից ստացվող ճարպանյութեր (ներառյալ՝ լանոլինը). կենդանական ծագման այլ ճարպեր եւ յուղեր ու դրանց զտամասերը՝ չռաֆինացված կամ ռաֆինացված, բայց առանց քիմիական կազմի փոփոխման | | Պատրաստում ցանկացած դիրքի նյութերից՝ հետեւյալ տեխնոլոգիական գործողությունների կատարման պայմանով՝  հալեցում.  շոգեհարում.  մաքրում |
| 2. ԱՏԳ ԱԱ «1507-1515» ծածկագրով տողը շարադրել հետեւյալ խմբագրությամբ. | | | | |
| 1507-1515-ից | Բուսական կամ միկրոբիոլոգիական ծագման յուղեր՝ ռաֆինացված, բուսական կամ միկրոբիոլոգիական ծագման չռաֆինացված կամ ռաֆինացված յուղերի զտամասեր, բայց առանց քիմիական կազմի փոփոխման | | Ռաֆինացման եւ (կամ) թորզատման գործողություններ՝ մասնագիտացված արտադրության պայմաններում, ընդ որում, հիդրատացման առանձին գործողությունը բավարար չէ ապրանքին ծագման կարգավիճակ տալու համար | |
| 3. ԱՏԳ ԱԱ «1602» ծածկագրով տողը շարադրել հետեւյալ խմբագրությամբ. | | | | |
| 1602-ից | Մսից, մսային ենթամթերքից կամ արյունից պատրաստի կամ պահածոյացված այլ մթերք | | Պատրաստում 02 խմբի նյութերից՝ տեխնոլոգիական գործողություններ կատարելիս՝ բացառությամբ մասնատման, ոսկրահանման, ջլազերծման, կտրատման, այդ թվում՝ մեխանիկական ոսկրահանման ենթարկված ընտանի թռչունների միսը համեմունքներով (համեմանքներով) եւ (կամ) բուսական սպիտակուցներով եւ (կամ) աղով խառնելու, ներարկման մեթոդով մսի աղադրումով գործողությունների, ոսկրահան չարված միսը մասերի բաժանելու գործողությունների, ինչպես նաեւ մեխանիկական ոսկրահանման ենթարկված ընտանի թռչնի միսը պատրաստելու գործողությունների | |
| 4. ԱՏԳ ԱԱ «2009» ծածկագրով տողը շարադրել հետեւյալ խմբագրությամբ. | | | | |
| 2009 | Հյութեր՝ մրգային կամ ընկուզային (ներառյալ՝ խաղողի քաղցուն եւ կոկոսի ջուրը), եւ հյութեր բանջարեղենային՝ չխմորված ու սպիրտի հավելումներ չպարունակող, շաքար կամ այլ քաղցրացնող նյութեր ավելացրած կամ չավելացրած | | Պատրաստում ցանկացած դիրքի նյութերից: Սակայն պատրաստի արտադրանքի հետ միեւնույն դիրքին դասվող օգտագործվող նյութերի արժեքը չպետք է գերազանցի վերջնական արտադրանքի գնի 50%-ը եւ բացի վերականգնումից՝ այնպիսի տեխնոլոգիական գործողություններ կատարելիս, ինչպիսիք են տեսակախառնումը (բազմաբաղադրիչ հյութերի համար), համասեռումը (պտղամիս պարունակող հյութերի համար), օդազերծումը, ջերմամշակումը (պաստերիզացում, մանրէազերծում) եւ այլն | |
| 5. ԱՏԳ ԱԱ «2202 99 190-ից» ծածկագրով տողը շարադրել հետեւյալ խմբագրությամբ. | | | | |
| 2202 99-ից | Նեկտարներ | | Պատրաստում ցանկացած դիրքի նյութերից: Սակայն օգտագործվող նյութերի արժեքը չպետք է գերազանցի վերջնական արտադրանքի գնի 50 %-ը եւ բացի վերականգնումից՝ այնպիսի տեխնոլոգիական գործողություններ կատարելիս, ինչպիսիք են տեսակախառնումը (բազմաբաղադրիչ նեկտարների համար), համասեռումը (պտղամիս պարունակող նեկտարների համար), օդազերծումը, ջերմամշակումը (պաստերիզացում, մանրէազերծում) եւ այլն | |
| 6. ԱՏԳ ԱԱ «2206 00» ծածկագրով տողը շարադրել հետեւյալ խմբագրությամբ. | | | | |
| 2206 00 | Խմորման ենթարկված այլ խմիչքներ (օրինակ՝ սիդր, տանձի սիդր, մեղրաըմպելիք, սակե). խառնուրդներ՝ խմորման ենթարկված խմիչքներից, եւ խմորման ենթարկված խմիչքների ու ոչ ալկոհոլային խմիչքների խառնուրդներ` այլ տեղում չնշված կամ չներառված | | Պատրաստում ցանկացած դիրքի նյութերից՝ տեսակախառնման, ֆիլտրման տեխնոլոգիական գործողությունների եւ հաջորդող այլ գործողությունների կատարման պայմանով | |
| 7. ԱՏԳ ԱԱ «2403 11 000, 2403 19» ծածկագրերով տողը շարադրել հետեւյալ խմբագրությամբ. | | | | |
| 2403 11 000, 2403 19 | Ծխելու խոտ՝ ցանկացած հարաբերակցությամբ ծխախոտի փոխարինիչներ պարունակող կամ չպարունակող | | Պատրաստում ցանկացած դիրքի նյութերից: Սակայն 2403 դիրքի օգտագործվող նյութերի արժեքը չպետք է գերազանցի վերջնական արտադրանքի գնի 50%-ը | |
| 8. ԱՏԳ ԱԱ «2518» ծածկագրով տողը շարադրել հետեւյալ խմբագրությամբ. | | | | |
| 2518 | Դոլոմիտ` կալցինացված կամ չկալցինացված, եռակալված կամ չեռակալված, ներառյալ դոլոմիտը՝ կոպիտ մանրատած կամ սղոցած կամ այլ եղանակով բլոկների կամ ուղղանկյուն (ներառյալ՝ քառակուսի) սալերի բաժանած | | Ջարդում, սղոցում, մանրացում. չկալցինացված դոլոմիտի համար՝ կալցինացում | |
| 9. ԱՏԳ ԱԱ «3002» ծածկագրով տողը շարադրել հետեւյալ խմբագրությամբ. | | | | |
| 3002 | Արյուն մարդկային. կենդանական արյուն՝ պատրաստված թերապեւտիկ, կանխարգելիչ կամ ախտորոշման նպատակներով օգտագործելու համար. շիճուկներ իմունային, արյան այլ թորամասեր ու իմունաբանական նյութեր՝ ձեւափոխված կամ չձեւափոխված, այդ թվում՝ բիոտեխնոլոգիական ճանապարհով ստացված. պատվաստանյութեր, թույներ, միկրոօրգանիզմների կուլտուրաներ (բացի խմորասնկերից) եւ նույնանման նյութեր. բջջային կուլտուրաներ՝ ձեւափոխված եւ չձեւափոխված | | Պատրաստում ցանկացած դիրքի նյութերից, այդ թվում՝ 3002 դիրքի այլ նյութերից: Սակայն 3002 դիրքի նյութերը կարող են միայն օգտագործվել պայմանով, որ դրանց արժեքը չգերազանցի վերջնական արտադրանքի գնի 50%-ը | |
| 10. ԱՏԳ ԱԱ «38-րդ խմբից» ծածկագրով տողը շարադրել հետեւյալ խմբագրությամբ. | | | | |
| 38-րդ խմբից | Այլ քիմիական արտադրանք՝ բացառությամբ 3801 20 100, 3801 30 000, 3803 00-ից, 3805-ից, 3806-ից, 3806 30 000, 3807 00-ից, 3811 21 000, 3822, 3823 70 000, 3824-ից դիրքերի, որոնց համար կիրառվող կանոնները շարադրվում են հաջորդիվ | | Պատրաստում, որի ժամանակ բոլոր օգտագործվող նյութերը պետք է դասակարգվեն արտադրանքի դիրքից տարբերվող դիրքում: Սակայն արտադրանքի հետ միեւնույն դիրքին դասվող նյութերը կարող են միայն օգտագործվել պայմանով, որ դրանց արժեքը չգերազանցի վերջնական արտադրանքի գնի 20%-ը | |
| 11. ԱՏԳ ԱԱ «3811 21 000» ծածկագրով տողից հետո ավելացնել ԱՏԳ ԱԱ «3822» ծածկագրով տող՝ հետեւյալ բովանդակությամբ. | | | | |
| 3822 | Ազդանյութեր՝ ախտորոշիչ կամ լաբորատոր, տակդիրով, պատրաստի ախտորոշիչ կամ լաբորատոր ազդանյութեր՝ տակդիրով կամ առանց դրա՝ չբաժնեծրարված կամ բաժնեծրարված հավաքածուներում՝ բացի 3006 ապրանքային դիրքում նշված ապրանքներից․ հավաստագրված չափանմուշային նյութեր | | Պատրաստում, որի ժամանակ բոլոր օգտագործվող նյութերը պետք է դասակարգվեն արտադրանքի դիրքից տարբերվող դիրքում: Սակայն 3002 դիրքի նյութերը կարող են միայն օգտագործվել պայմանով, որ դրանց արժեքը չգերազանցի վերջնական արտադրանքի գնի 50%-ը | |
| 12. ԱՏԳ ԱԱ «3920 10 890» ծածկագրով տողը շարադրել հետեւյալ խմբագրությամբ. | | | | |
| 3920 10 890 | Սալիկներ, թերթեր, թաղանթ ու շերտեր կամ ժապավեններ այլ՝ 0,125 մմ-ից ավելի հաստությամբ էթիլենի պոլիմերներից, ոչ ծակոտկեն եւ չամրանավորված, ոչ շերտավոր, ոչ հիմնաշերտով եւ նույնանման ձեւով չմիացված այլ նյութերի հետ | | Պատրաստում ցանկացած դիրքի նյութերից: Սակայն 39 դիրքի նյութերի արժեքը չպետք է գերազանցի վերջնական արտադրանքի գնի 50%-ը | |
| 13. ԱՏԳ ԱԱ «3921 90 600» ծածկագրով տողը շարադրել հետեւյալ խմբագրությամբ. | | | | |
| 3921 90 600 | Սալիկներ, թերթեր, թաղանթ եւ շերտեր կամ ժապավեններ բազմամիացման նյութերից, այլ | | Պատրաստում ցանկացած դիրքի նյութերից: Սակայն 39 դիրքի նյութերի արժեքը չպետք է գերազանցի վերջնական արտադրանքի գնի 50%-ը | |
| 14. ԱՏԳ ԱԱ «4101-4103-ից» ծածկագրերով տողը շարադրել հետեւյալ խմբագրությամբ. | | | | |
| 4101-4103-ից | Տարբեր կենդանիների չմշակված մորթեր՝ առանց մազային կամ բրդյա ծածկույթի՝ բացի տվյալ խմբի 1.բ կամ 1.գ ծանոթագրությամբ բացառվածներից | | Կենդանիների մորթերի վերամշակում՝ մազածածկույթի հեռացման միջոցով | |
| 15. ԱՏԳ ԱԱ «4408» ծածկագրով տողը շարադրել հետեւյալ խմբագրությամբ. | | | | |
| 4408 | Երեսապատման թերթեր (ներառյալ՝ շերտավոր փայտանյութի մասնատումից ստացված թերթերը)՝ սոսնձած նրբատախտակի կամ նույնանման շերտավոր փայտանյութի համար, եւ այլ անտառանյութեր՝ երկայնակի սղոցմամբ կամ ճեղքմամբ, ռանդմամբ կամ կեղեւահանմամբ ստացված, ռանդմամբ, հղկմամբ մշակված կամ չմշակված, սերտակցված կամ չսերտակցված, ճակատային միացումներով կամ առանց դրանց, 6 մմ-ից ոչ ավելի հաստությամբ | | Միացում (սոսնձում), ռանդում, հղկում | |
| 16. ԱՏԳ ԱԱ «4414 00» ծածկագրով տողը շարադրել հետեւյալ խմբագրությամբ. | | | | |
| 4414 | Փայտե շրջանակներ՝ նկարների, լուսանկարների, հայելիների կամ նույնանման առարկաների համար | | Պրոֆիլավորում, ֆրեզում, հավաքում | |
| 17. ԱՏԳ ԱԱ «4802 55-ից» ծածկագրով տողը շարադրել հետեւյալ խմբագրությամբ. | | | | |
| 4802 55-ից | Գրելու, տպագրության կամ գծագրական այլ նպատակներով օգտագործվող ոչ կավճապատ օֆսեթային թուղթ՝ 1 մ²-ի համար 40 գ կամ ավելի, բայց 150 գ-ից ոչ ավելի զանգվածով գլանափաթեթներով | | Պատրաստում ցանկացած դիրքի նյութերից: Սակայն պատրաստի արտադրանքի հետ միեւնույն դիրքին դասվող նյութերի արժեքը չպետք է գերազանցի վերջնական արտադրանքի գնի 50 %-ը | |
| 18. ԱՏԳ ԱԱ «4802 58 100-ից» ծածկագրով տողը շարադրել հետեւյալ խմբագրությամբ. | | | | |
| 4802 58 100-ից | Գրելու, տպագրության կամ գծագրական այլ նպատակներով օգտագործվող ոչ կավճապատ օֆսեթային թուղթ՝ 1 մ²-ի համար 150 գ-ից ավելի զանգվածով գլանափաթեթներով | | Պատրաստում ցանկացած դիրքի նյութերից: Սակայն պատրաստի արտադրանքի հետ միեւնույն դիրքին դասվող նյութերի արժեքը չպետք է գերազանցի վերջնական արտադրանքի գնի 50 %-ը | |
| 19. ԱՏԳ ԱԱ «7019 32 000» ծածկագրով տողը շարադրել հետեւյալ խմբագրությամբ. | | | | |
| 7019 71 000 | Շղարշներ (բարակ գործվածքներ) | | Պատրաստում, որի դեպքում բոլոր օգտագործվող նյութերի արժեքը չպետք է գերազանցի վերջնական արտադրանքի գնի 50 %-ը | |
| 20. ԱՏԳ ԱԱ «85-րդ խմբից» ծածկագրով տողը շարադրել հետեւյալ խմբագրությամբ. | | | | |
| 85-րդ խմբից | Էլեկտրական մեքենաներ եւ սարքավորումներ, դրանց մասերը. ձայնագրման ու ձայնավերարտադրության ապարատուրա, հեռուստատեսային պատկերի եւ ձայնի գրառման եւ վերարտադրության ապարատուրա, դրանց մասերն ու պարագաները՝ բացի 8501, 8502, 8507, 8508, 8516 50 000, 8517-ից, 8518-ից, 8519, 8521, 8523-ից, 8525-8528, 8535-8537, 8539 51 10, 8539 51 20, 8539 51 300, 8539 51 40, 8539 90 800-ից, 8542, 8544, 8545 դիրքերին դասվող ապրանքներից, որոնց համար կիրառվող կանոնները շարադրվում են հաջորդիվ | | Պատրաստում, որի դեպքում բոլոր օգտագործվող նյութերի արժեքը չպետք է գերազանցի վերջնական արտադրանքի գնի 50%-ը: Վերոնշյալ սահմանում արտադրանքի հետ միեւնույն դիրքում դասակարգվող նյութերը կարող են օգտագործվել միայն մինչեւ վերջնական արտադրանքի գնի 10%-ի գումարի սահմաններում | |
| 21. ԱՏԳ ԱԱ «8535, 8536» ծածկագրերով տողը շարադրել հետեւյալ խմբագրությամբ. | | | | |
| 8535, 8536 | Էլեկտրական ապարատուրա կոմուտացիայի կամ էլեկտրական շղթաների պահպանման համար կամ էլեկտրական շղթաներին կամ էլեկտրական շղթաներում միացնելու համար. Միակցիչներ՝ օպտիկական մանրաթելերի, թելքաօպտիկական լարանների կամ մալուխների համար | | Պատրաստում, որի դեպքում բոլոր օգտագործվող նյութերի արժեքը չպետք է գերազանցի վերջնական արտադրանքի գնի 50%-ը:  Վերոնշյալ սահմանում 8538 դիրքի նյութերը կարող են օգտագործվել միայն մինչեւ վերջնական արտադրանքի գնի 5%-ի գումարի սահմաններում | |
| 22. ԱՏԳ ԱԱ «8537» ծածկագրով դիրքից հետո ավելացնել ԱՏԳ ԱԱ «8539 51 10, 8539 51 20, 8539 51 300, 8539 51 40, 8539 90 800-ից» ծածկագրերով տող՝ հետեւյալ խմբագրությամբ. | | | | |
| 8539 51 10,  8539 51 20,  8539 51 300,  8539 51 40, 8539 90 800-ից | Լուսադիոդային (LED) մոդուլներ՝ նախատեսված 9405 11 00, 9405 21 00, 9405 31 000, 9405 41 00 կամ 9405 42 00 ենթադիրքերի ապրանքների համար, եւ դրանց մասերը | | Պատրաստում, որի դեպքում բոլոր օգտագործվող նյութերի արժեքը չպետք է գերազանցի վերջնական արտադրանքի գնի 50%-ը | |
| 23. ԱՏԳ ԱԱ «8803» ծածկագրով տողը հանել: | | | | |
| 24. ԱՏԳ ԱԱ «8805» ծածկագրով տողից հետո ավելացնել ԱՏԳ ԱԱ «8807» ծածկագրով տող՝ հետեւյալ խմբագրությամբ. | | | | |
| 8807 | 8801, 8802 կամ 8806 ապրանքային դիրքում ընդգրկված թռչող ապարատների մասեր | | Պատրաստում, որի դեպքում 8807 դիրքի բոլոր օգտագործվող նյութերի արժեքը չպետք է գերազանցի վերջնական արտադրանքի գնի 5%-ը | |
| 25. ԱՏԳ ԱԱ «Խումբ 90» ծածկագրով տողը շարադրել հետեւյալ խմբագրությամբ. | | | | |
| 90-րդ խմբից | Օպտիկական, լուսանկարչական, կինեմատոգրաֆիական, չափիչ, հսկիչ, ճշգրիտ (պրեցիզիոն), բժշկական կամ վիրաբուժական գործիքներ եւ ապարատներ. դրանց մասերը եւ պարագաները՝ բացի 9021 10 800-ից, 9021 29 000-ից դիրքերի ապրանքներից, որոնց համար կիրառվող կանոնները շարադրվում են հաջորդիվ | | Պատրաստում, որի դեպքում բոլոր օգտագործվող նյութերի արժեքը չպետք է գերազանցի վերջնական արտադրանքի գնի 50%-ը | |
| 26. ԱՏԳ ԱԱ «Խումբ 90» ծածկագրով տողից հետո ավելացնել ԱՏԳ ԱԱ «9021 10 800-ից, 9021 29 000-ից» ծածկագրերով տող՝ հետեւյալ խմբագրությամբ. | | | | |
| 9021 10 800-ից, 9021 29 000-ից | Բեկակալներ եւ կոտրվածքները բուժելու համար այլ հարմարանքներ՝ հատուկ նախատեսված բացառապես բժշկության, վիրաբուժության, ատամնաբուժության կամ անասնաբուժության ոլորտներում կիրառվող իմպլանտներում օգտագործելու համար, սեւ մետաղներից. ատամնաբուժական միացման դետալներ՝ հատուկ նախատեսված բացառապես իմպլանտներում օգտագործելու համար, սեւ մետաղներից | | Պատրաստում ցանկացած դիրքի նյութերից՝ բացառությամբ 7317 00 եւ 7318 դիրքերի նյութերի | |
| 27. ԱՏԳ ԱԱ «9405» ծածկագրով տողը շարադրել հետեւյալ խմբագրությամբ. | | | | |
| 9405 | Լուսատուներ եւ լուսավորման սարքավորումներ, ներառյալ՝ լուսարձակները, լամպեր՝ լույսի նեղ ուղղվածությամբ, ցոլալապտերներ եւ դրանց մասերը՝ այլ տեղում չնշված կամ չներառված. լուսային ցուցանակներ, լուսային ցուցատախտակներ՝ անվամբ կամ անվանմամբ կամ հասցեով, եւ նույնանման արտադրատեսակներ՝ ներկառուցված լույսի աղբյուր ունեցող, եւ դրանց մասերը՝ այլ տեղում չնշված կամ չներառված | | Պատրաստում, որի դեպքում բոլոր օգտագործվող նյութերի արժեքը չպետք է գերազանցի վերջնական արտադրանքի գնի 50%-ը | |
| 28. ԱՏԳ ԱԱ «9608» ծածկագրով տողը շարադրել հետեւյալ խմբագրությամբ. | | | | |
| 9608 | Գրիչներ գնդիկավոր. գրիչներ եւ նշիչներ՝ թաղիքից կամ նրբաթաղիքից եւ այլ ծակոտկեն նյութերից ծայրով. թանաքով ինքնահոսներ, ստիլոգրաֆներ եւ այլ գրիչներ. պատճենահան գրչածայրեր. մատիտներ՝ շարժական կամ սահող միջուկով. գրչածայրերի կալիչներ, մատիտների կալիչներ եւ նույնանման կալիչներ. վերը թվարկված արտադրատեսակների մասեր (ներառյալ՝ կափարիչները եւ սեղմակները)՝ բացի 9609 ապրանքային դիրքում նշված արտադրատեսակներից | | Պատրաստում արտադրանքի դիրքից տարբերվող դիրքին դասվող նյութերից: Սակայն գրչածայրերը եւ գրչածայրերի կալիչները կարող են օգտագործվել ինչպես եւ այն արտադրանքի հետ միեւնույն դիրքին դասվող այլ նյութեր, որն իր հերթին կարող է միայն օգտագործվել պայմանով, որ իր արժեքը չգերազանցի վերջնական արտադրանքի գնի 5%-ը | |

**Հոդված 2**

Սույն արձանագրությունը ժամանակավորապես կիրառվում է ստորագրման օրվանից 60 օրը լրանալուց հետո եւ ուժի մեջ է մտնում այն ստորագրած Կողմերի կողմից համաձայնագիրն ուժի մեջ մտնելու համար անհրաժեշտ ներպետական ընթացակարգերի կատարման մասին երրորդ ծանուցումն ավանդապահի կողմից ստանալու օրվանից 30 օրը լրանալուց հետո։

Ներպետական ընթացակարգերն ավելի ուշ կատարած Կողմերի համար սույն արձանագրությունն ուժի մեջ է մտնում համապատասխան փաստաթղթերն ավանդապահի կողմից ստանալու օրվանից 30 օրը լրանալուց հետո։

Կատարված է Սոչի քաղաքում 2023 թվականի հունիսի 8-ին, մեկ բնօրինակից՝ ռուսերեն։ Բնօրինակը պահվում է Անկախ Պետությունների Համագործակցության գործադիր կոմիտեում, որը սույն արձանագրությունը ստորագրած պետություններից յուրաքանչյուրին կուղարկի դրա հաստատված պատճենը։

|  |  |
| --- | --- |
| **Ադրբեջանի Հանրապետության կառավարության կողմից՝**  *ստորագրություն (վերապահումով)* | **Ռուսաստանի Դաշնության կառավարության կողմից`**  *ստորագրություն* |
| **Հայաստանի Հանրապետության կառավարության կողմից՝**  *ստորագրություն* *(վերապահումով)* | **Տաջիկստանի Հանրապետության կառավարության կողմից՝**  *ստորագրություն* |
| **Բելառուսի Հանրապետության կառավարության կողմից՝**  *ստորագրություն* | **Թուրքմենստանի կառավարության կողմից՝**  \_\_\_\_\_\_\_\_\_\_\_\_\_\_\_\_\_\_ |
| **Ղազախստանի Հանրապետության կառավարության կողմից՝**  *ստորագրություն* *(վերապահումով)* | **Ուզբեկստանի Հանրապետության կառավարության կողմից՝**  *\_\_\_\_\_\_\_\_\_\_\_\_\_\_\_\_\_\_\_* |
| **Ղրղզստանի Հանրապետության կառավարության կողմից**՝  *ստորագրություն* | **Ուկրաինայի կառավարության կողմից՝** |
| **Մոլդովայի Հանրապետության կառավարության կողմից՝** |  |

**Արձանագրությունը Հայաստանի Հանրապետության համար ուժի մեջ է մտել 2024թ. փետրվարի 11-ին**

**ԱԴՐԲԵՋԱՆԻ ՀԱՆՐԱՊԵՏՈՒԹՅԱՆ**

**ՎԵՐԱՊԱՀՈՒՄ**

**««Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին» արձանագրության**

Բացառությամբ Արձանագրության նախագծի 2-րդ հոդվածի **«**ժամանակավորապես կիրառվում է ստորագրման օրվանից 60 օրը լրանալուց հետո եւ» արտահայտության:

|  |  |  |
| --- | --- | --- |
| Ադրբեջանի Հանրապետության վարչապետ՝ |  | **Ալի Ասադով** |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՎԵՐԱՊԱՀՈՒՄ**

**««Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին» արձանագրության**

Հայաստանի Հանրապետությունը ««Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին» արձանագրությունը կկիրառի մինչեւ այն ուժի մեջ մտնելը՝ սույն արձանագրության 2-րդ հոդվածին համապատասխան՝ միայն համապատասխան ներպետական ընթացակարգերն իր կողմից կատարվելու մասին ծանուցման օրվանից։

|  |  |  |
| --- | --- | --- |
| Հայաստանի Հանրապետության վարչապետ՝ |  | **Նիկոլ Փաշինյան** |

**ՂԱԶԱԽՍՏԱՆԻ ՀԱՆՐԱՊԵՏՈՒԹՅԱՆ**

**ՎԵՐԱՊԱՀՈՒՄ**

**««Անկախ Պետությունների Համագործակցությունում ապրանքների ծագման երկրի որոշման կանոնների մասին» 2009 թվականի նոյեմբերի 20-ի համաձայնագրում փոփոխություններ կատարելու մասին» արձանագրության**

Ղազախստանի Հանրապետության համար սույն արձանագրությունը ժամանակավորապես կիրառվում է Ղազախստանի Հանրապետության գործող իրավունքին չհակասող մասով:

|  |  |  |
| --- | --- | --- |
| **Ղազախստանի Հանրապետության վարչապետ՝** |  | **Ա. Սմայիլով** |